Riviéra Dubrovník
Rijeka dubrovačka, mesto Dubrovník a Konavle sú časti najjužnejšej chorvátskej turistickej zóny – riviéry Dubrovník. Vo svete je mesto Dubrovník považované za pravú perlu Stredomoria, ale nemali by sme zabudnúť na malé mestečká s bohatou históriou a mimoriadne krásnou prírodou, ktoré z južnej a severnej strany obklopili Dubrovník a prispeli k jeho atraktívnosti.
V minulosti bola táto oblasť súčasťou Dubrovníckej republiky, jednej z mála oáz slobody. Zručne vyjednávajúci s Benátčanmi a Turkami, Dubrovník a jeho diplomacia si po stáročia zachovali slobodu, až do príchodu Napoleonovej armády. "Sloboda" dodnes ostala symbolom mesta Dubrovník a okolia.
Riviéra Dubrovník – mekka kultúreho dedičstva na Jadrane
Dubrovník je svetovo známa destinácia hlavne kvôli svojmu výnimočnému kultúrnemu dedičstvu. Staré mestské jadro, obkolesené starými, takmer 2 km dlhými, obrannými hradbami, doviedlo Dubrovník na UNESCO zoznam svetového dedičstva už v roku 1979.
Zvyšky opevnenia, ktoré svedčia o búrlivých obdobiach útokov a obrany, zvedaví návštevníci nájdu pozdĺž riviéry a zapôsobí na nich najmä Bosanka a Molunat. Mokošica a Lozica si zachovali mnohé letohrádky, ktoré, s vycibreným vkusom, postavili šľachtici počas Dubrovníkej republiky, aby mohli z mesta "utiecť" do pokojnej oázy. Mlini získa návšetvníkov malebnosťou starých mlynov postavených kvôli mnohým prameňom slatkej vody a Cavtat, bývalá grécka kolónia, je pravou perlou Dubrovníckej riviéry.
Riviéra Dubrovník - morské a botanické oázy
Trsteno, pokojné miesto pri Dubrovníku, ponúka na dlani návštevníkom Arborétum, jeden z najlepších príkladov renesančenj záhradnej architektúry. Okrem šlachtíckych budov, fontán a sôch, záhrada sa starostlivo upravuje od 15. storočia až dodnes a fascinuje krásou exotických rastlín. Ďalšia botanická perla sa nachádza na Lokrume, prekrásnom ostrovčeku v blízkosti mesta Dubrovník. Obľúbené výletné miesto obyvateľov Dubrovníka sa môže pochváliť Benediktínskym kláštorom, kľudnými zálivmi s čistým morom a zaujímavým jazerom, známym ako "Mŕtve more". Nepreplnené pláže obklopené nedotknutou prírodou potešia tých, ktorí navštívia Srebreno, Plat a Mlini.
Riviéra Dubrovník získava športovým a kultúrnym programom
Dubrovník je skutočným turistickým hitom a ako taký ponúka svojím hosťom množstvo aktivít, ktorými vyplnia každú voľnú chvíľu. Okrem nočných klubov a party na plážach sa odporúča nevynechať Slávnosť sv. Blažeja (Fešta sv. Vlaha), Dubrovnícke letné hry (Dubrovačke ljetne igre), Amatérska súťaž vodných pólistov "Divlja Liga", Libertas Film Festival a Dubrovnik Film Meeting.
Riviera Dubrovník - Pozrite si všetky pláže